SA koto oqo na i vakadewa ni cau ni Liuliu ni To ni Veisaqa ko Ro Teimumu Kepa (RTK) e na vuku ni vica na i ulutaga e a cauraka na Paraiminisita o Voreqe Bainamarama (VB) e na loma ni Matabose ni Dodonu ni Tamata Yadua e na Matabose kei Vuravura mai Geneva e Iurope e na macawa sa oti, ka tarai keda vakabibi na lewenivanua.
Sa virikotori e ra oqo e vica na mala ni vosa e a cauraka kei na kena i sau mai vei Ro Teimumu. Sa wasewasei yani na veiulutaga e vosa kina kei na kena i sau:
Veidigidigi
VB: Kemuni na Peresitedi, au duri e ke e matamuni vaka Paraiminisita digitaki kei Viti, ni se qai oti koto ga oqo na noqu a lioutaka na noqu i soqosoqo na Fiji First ki na qaqa e na i matai ni veidigidigi ni lewenivanua me vakayacori e Viti e kena i tukutk uni veigauna ena Seviteba sa oti.
RTK : Mai na kena vagalalataki na i vakarau ni veidigitaki mata-tamata ka dau vakayacori tu e liu, e a sega ni vakayacori vakadodonu ka savasava na veidigidigi ni 2014 kei na qaqa e cauraki oqo e yavutaki mai na Yavu ni Vakavulewa e a usuraki vakukauwa ka a vakatulewataka na gacagaca ni kena vakayacori na veidigidigi.
E sega ni dua na ka e a vakayacori vakadodonu ka savasava e na i vakarau ni veidigidigi ka rawa ni vakatara kina e dua na Mata ka rawata ga e 830 na digidigi me curu ki Palimedi ka sega vei ira na lewe 32 na Mata tale e so ka ra levu cake sara mai vua na digidigi era rawata.
Na i matai ni Veidigidigi ni Lewenivanua
VB: Na i matai ni veidigidigi ni lewenivanua e a vakayacori e na yavu ni Vakavulewa vou e na i matai ni gauna, ka vakavurea na Matanitu Vakavuravura, ka yavutaki ena dua na yaca ka me tautauvata taucoko na lewenivanua, vakadeitaki na dodonu ni lewenivanua kei na veika vakapolitiki kei na kena vakadeitaki na lewei Viti na dodonu ni rawa-ka ni bula vakailavo. Oqo e oka kina na dodonu ni vculi; dodonu ni qarauni ni bula; kakana keio na wai, veivakavaletaki, vakaitavi e na bula vakailavo, yalani ni sau e ra, veitaqomaki, dodonu ni lewenivanua era vakaleqai tu na tiki ni yagodra kei ira na gone.
RTK: Era dau tukuna ni dau levu na lasu, sa dau yaco mo sa vakabauta ga o iko, kau kila na veika eratou sa vakayacora tiko na QORVIS kei na gacagaca ni veiqaravi e ratou sa bucina vei Bainimarama kei Aiyaz Sayed-Khaiyum. Na lasu e na vuki me na dina.
Ia, eda vakavinavinaka ni lewe 202,650 na lewenivanua se 41 na pasede ni dau veidigitaki mata era a sega ni digitaki Bainimarama. E 91,064 ga na digidigi e a wasea na veitokoni ki na Matanitu kei na veitokoni ki na i To ni Veisaqa kei ira na veisoqosoqo tale eso era a druka. Sa i koya oqo na i vakarau ni macala ni veidigidigi, ia, e na gauna keitou na solia kina na i otioti ni neitou i tukutuku ni veidigidigi era sa na qai kila na lewenivanua na cava dina e a yaco.
E dua na veivakacalai levu e a vakayacora o Bainimarama vei ira na i liuliu ni veimatanitu e na nona vakaraitaka na i naki ni Yavu ni Vakavulewa ni 2013.
A biuta laivi na i Lavelave ni Yavu ni Vakavulewa ni 2013 nodra na lewenivanua, ka usuraka vei ira na leweenivcanua na Yavu ni Vakavulewa ni 2013 nei Khaiyum.
E sega ni virkotori e na Yavu ni Vakavulewa ni 2013 na nodra gagadre na lewenivanua, na nodra vakatautauvatataki e dua na sala e ratou a vakayacora o Bainimarama kei ira na vakaitavi e na vuaviri mera vosoti kina ena cala ni vauviri kei na veicala tale eso ka oka kina na laba kei na kena yavalati na Dodonu ni Tamata Yadua, ia, era vauci e na lawa na vo ni lewenivanua.
E koto e na Yavu ni Vakavulewa ni 2013 e 17 na Dikiri ka tiki ni sasaga nei Khaiyum o koya ka sa taurivaki tiko e na veiliutaki ni nona matanitu.
Matai ni Lawatu ni Dodonu ni Lewenivanua
VB: SE sega vakadua mera marautaka na lewei Viti na cecere ni nodra taqomaki me vaka e sa virkotori oqo e na Lawatu ni Dodonu ka yavu tudei ni neitou Yavu ni Vakavulewa. Na dodonu oqo e a usuraki mai vakaukauwa ka curuma mai e dua na tabana vakalwatu vakataki koya kei na dua na Matabose ni Dodonu ni Tamata Yadua kei na Saqati ni Veivakaduiduitaki ka tauyavutaki me vaka na veika e virikotori e na ruku ni Paris Principles.
Sa virikotori tu na dodonu ni lewenivanua e na dua nai vakarau ka se sega vakadua ni bau vakayacori e na loma ni tolu na yavu ni vakavculewa ka a vakayagataki voli mai e na noda vanua mai na gauna eda a Tu Vakaikoya kina mai vei Peritania e na 45 na yabaki sa oti.
RTK: Sa vakayacori tiko oqo na i vakarau ni kena kureitaki na i vakarau ni bula kei na i tovo ni kawa i Taukei.
Sa oti vakadua na noda dau taqomaki tu na kawa i Taukei me vaka e virikotori e na ruku ni Yavu ni Vakavulewa ni 1997 ka sa me da kawa tamata malumalumu duadua e Viti nikua.
Na Lawatu ni Dodonu e na Yavu ni Vakavulewa ni 2013 e koto vata kina na veika e yalani ka na rawa ni taurivaka na matanitu e na dua ga na gauna ka dina ga ni cavuti tiko ni Taqomaki ni Dodonu ni Lewenivanua me vaka e cauraka toka o Bainimarama, me vaka na galuvaki ni dodonu nei Josefa Bilitaki.
Dodonu ni Kawa i Taukei
VB: Sega ni vakataki ira na veimatanitu eso me vakataki Ositerelia kei Mereke, e a sega ni kaukauwa sara na i vakarau ni veiliutaki vakoloni e na kena kautani na taukeni ni qele kei na nodra vakaduiduitaki vakalevu na kawa i Taukei.
Rauta ni 91 na pasede na qele taucoko e Viti nikua era taukeni mai vei ira na kawai Taukei ka na sega ni kautani vakadua mai vei ira. Oqo e dua na nodra i yau taqomaki na kawa i taukei ka sega ni vakataki ira na veimatanitu tale eso ka ra vakayagataka me nodra i vurevure ni rawa-ka.
Sa i koya oqori kemuni na Peresitedi, ko ni na raica ni sega vakadua ni bau yavalati se rivarivabitaki na nodra taukeni qele na kawa i Taukei, kei na maroroi ni nodra vosa, taqomaki ni nodra i tovo kei na i vakarau me vaka e taqomaki vinaka tu e na ruku ni noda Yavu ni Vakavulewa.
RTK: E na veitikotiko se veikoro e na tiko ga kina e dua na Jutasa Isikarioti. Au a sa cauraka oti vakadodonu ka ra sa rogoca e lewe vuqa e na dua na veitalanoa ni bera na vuaviri e na walesi. E se matanataka tiko ga na i vakarau.
Sega ni ganiti Viti na UNDRP
VB: Na tikina e baleta na veika e koto e na Na Taqomaki ni Dodonu ni Kawa i Taukei e na Matabose kei Vuravura e se sega ni ganiti Viti, e ganiti ira na matanitu era sa yavalati ka kau laivi ka veiwaki vakalevu na nodra kauwaitaki na kena kawa i Taukei ni vanua ko ya. Sega ni kena i balebale oqo ko Viti, o koya e duatani duadua ni taqomaki vinaka tu o ira na kawa i Taukei e Viti.
RTK: Na tikina bibi e laurai e na nona vosa oqo na lailai ni nona rai se na nona kila me baleta na UNDRIP. Kevaka walega me kila na bibi ni nona taqomaki na kawa i Taukei e na nodra vanua dina.
Sa i koya oqo na lalawa sa navuca toka na matanitu ni Fiji First e na kena yavalati na nodra i tovo kei na i vakarau na kawa i Taukei kei na kena kau laivi na veika eso e taukena na kawa i taukei me vaka na i qoliqoli kei na kaukauwa tale so.Home | Top
"This will be a great advantage for locals living overseas, particularly our readers who are soldiers and Fijians serving in the British Army," Mr Ravula said.
"I am delighted with it, it's a major project and it is a major achievement for the newspaper and greater service to our readers offshore," The Fiji Times publisher Hank Arts said. "I think the people will love it," he said.The Fiji Times editor-in-chief Fred Wesley voiced similar sentiments and added uploading the vernacular newspaper online was part of The Fiji Times' service to its readers.
"We hope this site will assist our readers in terms of helping them understand and value the iTaukei language, culture and traditions," Mr Wesley said.
fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn eng_Latn eng_Latn eng_Latn